Pedersen deltok under vinter-OL for Norge i 1928 i St. Moritz med 6.-plass på 500 meter. Han deltok også i 1932 i Lake Placid, men ble utslått i forsøksheatet på 500 meter. I 1935 meldte Pedersen seg ut av Oslo Skøiteklub og inn i Sportsklubben Reidulf som var tilknyttet Arbeidernes Idrettsforbund (AIF). Han ble europamester under «Arbeider-EM» i 1936. På grunn av datidens splittelse mellom arbeiderforbundet og det «borgerlige» forbundet, var Pedersen i likhet med andre utøvere i AIF ikke aktuelle for deltagelse i Vinter-OL 1936 i Garmisch-Partenkirchen.